CELEX: 32021D1083
Language: da
Date: 2021-06-23 00:00:00
Title: Den Udenrigs- og Sikkerhedspolitiske Komités afgørelse (FUSP) 2021/1083 af 23. juni 2021 om udnævnelse af den øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2021/6 (EUTM Mali/1/2021)

2.7.2021   
               
               
                  DA
               
               
                  Den Europæiske Unions Tidende
               
               
                  L 235/12
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2021/1083
         af 23. juni 2021
         om udnævnelse af den øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2021/6 (EUTM Mali/1/2021)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38,
         under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 5, og
         ud fra følgende betragtninger:
         
                     (1)
                  
                  
                     I henhold til artikel 5, stk. 1, i afgørelse 2013/34/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe afgørelser vedrørende den politiske kontrol med og den strategiske ledelse af EUTM Mali, herunder afgørelser om udnævnelse af efterfølgende øverstbefalende for EU-missionsstyrken.
                  
               
                     (2)
                  
                  
                     Den 15. december 2020 vedtog PSC afgørelse (FUSP) 2021/6 (2) om udnævnelse af brigadegeneral Fernando Luis GRACIA HERREIZ til øverstbefalende for EU-missionsstyrken under EUTM Mali.
                  
               
                     (3)
                  
                  
                     Den 12. april 2021 foreslog Tyskland udnævnelsen af brigadegeneral Jochen DEUER til øverstbefalende for EU-missionsstyrken under EUTM Mali som efterfølger for brigadegeneral Fernando Luis GRACIA HERREIZ fra den 7. juli 2021.
                  
               
                     (4)
                  
                  
                     EU's Militærkomité gav den 12. maj 2021 sin støtte til dette forslag.
                  
               
                     (5)
                  
                  
                     Der bør træffes afgørelse om udnævnelse af brigadegeneral Jochen DEUER til øverstbefalende for EU-missionsstyrken under EUTM Mali fra den 7. juli 2021.
                  
               
                     (6)
                  
                  
                     Afgørelse (FUSP) 2021/6 bør ophæves.
                  
               
                     (7)
                  
                  
                     I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark —
                  
               VEDTAGET DENNE AFGØRELSE:
         
            Artikel 1
            Brigadegeneral Jochen DEUER udnævnes herved til øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) fra den 7. juli 2021.
         
         
            Artikel 2
            Afgørelse (FUSP) 2021/6 ophæves.
         
         
            Artikel 3
            Denne afgørelse træder i kraft den 7. juli 2021.
         
         
            Udfærdiget i Bruxelles, den 23. juni 2021.
            
               
                  På Den Udenrigs- og Sikkerhedspolitiske Komités vegne
               
               S. FROM-EMMESBERGER
               
                  Formand
               
            
         
         
            (1)  EUT L 14 af 18.1.2013, s. 19.
         
            (2)  Den Udenrigs- og Sikkerhedspolitiske Komités afgørelse (FUSP) 2021/6 af 15. december 2020 om udnævnelse af den øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2020/603 (EUTM Mali/2/2020) (EUT L 4 af 7.1.2021, s. 10).